नेपालको सन्दर्भमा पनि हामी भारततर्फबाट भएको नाकाबन्दीबाट धेरै पटक पीडित भइसकेका छौँ । त्यसैले त्यसबाट पाठ नसिकेर सधैँ एउटै देशमाथि आश्रित भइरहने हो भने भोलि पनि हिजोको जस्तै अवस्था आउन सक्छ । त्यसैले नेपालले चीनसँग र चीनको भूमि भई अन्य देशहरूसँगको व्यापारिक सम्बन्धका सबै सम्भावनाका विकासलाई प्राथमिकतामा राखेर काम गर्नु पर्छ । यसको अर्थ यो होइन कि हामी भारतको सट्टा अर्को देशमाथि निर्भर हुनु पर्छ । हामी एकोहोरो रूपमा भारत अथवा चीन कसैमाथि आश्रित हुनु हुँदैन ।
